חוק-יסוד: ירושלים בירת ישראל (תיקון מס' 2) 
הצעת חוק פרטית, הכנסת ה-20
פורסם: ספר החוקים, חוברת 2680, עמ' 94, 2018-01-07T00:00:00+02:00
החוק קובע כי אין לשנות את הוראות סעיף 6 לחוק-היסוד, שעניינו איסור על העברת סמכויות של תחום ירושלים לגורם זר, אלא בחוק-יסוד שנתקבל ברוב של 80 חברי הכנסת; עוד נקבע כי שינוי הוראות סעיף הנוקשות ייעשה רק בחוק-יסוד שנתקבל ברוב של 61 חברי הכנסת, ונקבע לבטל את שריון סעיף 5 העוסק בשטח תחום עיריית ירושלים; בנוסף, נקבע כי יש לכלול בסעיף 6 הגדרה המתייחסת לתחום עיריית ירושלים לעניין העברת סמכויות לגוף זר, כשטח שהוא חלק מתחום עיריית ירושלים ביום כניסת התיקון לתוקף ובכלל זה השטח המתואר בתוספת לאכרזה על הרחבת תחום עיריית ירושלים משנת 1967.